เอี้ยวตัวก็ปวดค่ะ เหมือนมีอาการอักเสบ ปวดน้ำตาแทบไหลเลยค่ะ พึ่งปวดเมื่อไม่นาน เมื่อวานยังดีๆอยู่เลยค่ะ มีการยกของและออกกำลังกายด้วย ไม่แน่ใจว่าจะเกี่ยวกันด้วยไหม
สวัสดีค่ะ JoofJangอาการปวดหลังดังกล่าวมา อาจเกิดจาก-ปวดกล้ามเนื้อจากกล้ามเนื้ออักเสบ อาจปวดร้าวไปได้หลายบริเวณ และสัมพันธ์กับการยกของหนักหรือการออกกำลังกายผิดท่าได้-เส้นเอ็นที่หลังมีการอักเสบหรือฉีกขาด-กระดูกสันหลังเสื่อมหรือไปกดทับเส้นประสาท มักปวดมาก ร้าวลงขา มีกล้ามเนื้อขาอ่อนแรง-นิ่วในทางเดินปัสสาวะ อาจมีปัสสาวะเป็นเลือดร่วมด้วยแนะนำว่าถ้าปวดตึงมาก จนขยับได้น้อย ปวดจนรบกวนชีวิตประจำวัน ควรไปพบแพทย์ทั่วไปหรือศัลยแพทย์กระดูกและข้อเพื่อตรวจร่างกายเพิ่มเติมและเอ็กซเรย์ดูถ้าจำเป็น ถ้าเป็นความผิดปกติของเส้นเอ็นและกล้ามเนื้อมักใช้ยารับประทานและปรับพฤติกรรมการดูแลตัวเองเบื้องต้น รับประทานยาแก้ปวด ยาแก้อักเสบที่ไม่ใช่สเตียรอยด์ พักการใช้งาน งดยกของหนักหรือออกกำลังกายหนักๆไปก่อนค่ะ